**ТЕХНИЧЕСКАСПЕЦИФИКАЦИЯ**

**„Поддръжка,ремонт и резервни части за компютърна техника за срок от 36месеца за нуждите на Държавно горско стопанство - гр.Мездра”**

**I.Изпълнителят ще трябва да извършва дейностите от обекта на поръчката за срок от 36 месеца от сключване на договора или до изчерпване на финансовия ресурс.**

Обект на поръчката е поддържане в техническа изправност и ремонт на компютърната и офис техника на Държавно горско стопанство - гр.Мездра, включително доставка на резервни части, необходими за извършването им, както и на материали и консумативи, необходими за работата им. Сервизно обслужване ще се извършва на следните компютърни конфигурации, лаптоп и периферни компютърни устройства:

|  |  |
| --- | --- |
| **Налични компютърни конфигурации, лаптоп и периферни компютърни устройства** | бр. |
| Принтер,скенер и копир- Canon MF 216 | 3 |
| Мултифункционално у-во Brother MFC –L2700DN | 3 |
| Компютър Fujitsu Siemens | 1 |
| Компютърна конфигурация LG | 9 |
| Матричен принтер Star LG-1511 | 1 |
| Принтер Brother DCP-7055 | 1 |
| Принтер,скенер и копир hp Laser Jet 3030 | 1 |
| Лаптоп Asus | 2 |

Изпълнителят се задължава да обслужва и новата компютърна и офис техника, придобита от Възложителя по време на действие на сключения договор за изпълнение на поръчката, като спрямо нея се прилагат същите цени, както спрямо наличната към момента на подаване на офертата.

|  |  |
| --- | --- |
| **№** | **Артикул** |
| **I.** | **Абонаментна месечна поддръжка на компютърни конфигурации и периферни компютърни устройства - цена на месец** |
| **II.** | **Резервни части за периферни компютърни устройства:** |
| **1.** | **Принтер,скенер и копир – CanonMF216** |
|   | оригинална тонер касета |
|   | съвместима тонер касета |
|   | барабан |
|  | зареждане на тонер касета |
| **2.** |  **Матричен принтер LG - 1511** |
|   | Касета матричен принтер |
| **3.** | **Принтер Brother DCP- 7055** |
|  | оригинална тонер касета |
|  | съвместима тонер касета |
|  | барабан |
|  | зареждане на тонер касета |
| **4.** | **Мултифункционално устройство Brother MFC – L 2700DN** |
|   | оригинална тонер касета |
|   | съвместима тонер касета |
|   | зареждане на тонер касета |
| **5.** | **Принтер,скенер и копир hpLazer Jet 3030** |
|  |  оригинална тонер касета |
|  | съвместима тонер касета |
|  | барабан |
|  | зареждане на тонер касета |
|  |  |
| **III.** | **Други** |
|  | Захранващо у-во за компютър 350W - 600W |
|  | RAM - памет DDR3/DDR4 4 GB |
|  | Мрежова /LAN / карта, за брой |
|  | Хард диск 1ТВ, за брой |
|   | Флаш памет 16GB, USB, за брой |
|   | Оптична мишка за компютър.Кабел 1,5 м, разделителна способност по-голяма от 800 dpi, за брой |
|   | Клавиатура за компютър съвместима с всички операционни системи, USB интерфейс, тихи, нископрофилни бутони, за брой |
|   | Кабел за принтер |
|  | **ОБЩО:** |

**В месечните абонаментни такси за поддръжка се включват следните дейности:**

* Диагностика, ремонт и подмяна на дефектирали модули при възникване на проблеми;
* Ремонт на компютърна техника, компютри, принтери, монитори и други;
* Инсталация и преинсталация на ново закупени компютърни модули и програмни продукти;
* Поддръжка на софтуер за електронен подпис;
* Почистване от вируси;
* Инсталация и преинсталация на използваните операционни системи;
* Обновяване и инсталация на драйвери;
* Увеличаване скоростта на компютъра при проблемна работа;
* Премахване на ненужни файлове и изчистване на грешки;
* Оптимизация на цялата система;
* Профилактика на компютърната и офис техника;
* Пълнене на тонер касета

**Дейностите, посочени в месечната абонаментна такса следва да се извършват чрез задължително посещение на офиса на ДГС- Мездра всяка седмица от специалист на Изпълнителя.**

**Изискването за профилактика на компютърна и офис техника е да бъде извършвано на всеки шест месеца.**

**Ремонтът по компютърната и офис техника се извършва като част от абонаментната поддръжка, а Възложителя заплаща само стойността на подменените дефектирали компоненти.**

Отстраняване на възникнали повреди и технически неизправности се извършват и по сигнал на Възложителя.Доставката и монтажа на резервните части се извършват в срок до 5 (пет) работни дни от сигнализирането от Възложителя.

След констатиране на повредата Изпълнителят трябва да информира Възложителя относно характера й, начина и времето, необходимо за нейното отстраняване.

При необходимост от влагане на консумативи и резервни части за отстраняване на повреда, Изпълнителят да уведомява Възложителя и след неговото съгласие да извършва влагането им.

В случай, че необходимата резервна част не може да бъде доставена и ремонтирана в рамките на 5 (пет) работни дни, то Изпълнителят следва да уведоми за това Възложителят и да посочи прогнозния краен срок за отстраняване на повредата.

Изпълнителя трябва да се отзовава при повикване от страна на Възложителя до 4 часа от получаване на съобщение (телефон, e-mail или факс).

Дейностите, предмет на тази обществена поръчка, ще се извършват от Изпълнителя **в административната сграда на ДГС–гр.Мездра на адрес: гр.Мездра, ул. “Родопи” №2,**  в работното време на ДГС – гр.Мездра /всеки работен ден от 8-12 часа и от 13-17:00 часа/.

В случай, че техниката не може да бъде ремонтирана на място, доставянето на компютърната техника до сервизната база или офис на Изпълнителя и обратно е за негова сметка.

**II.Изисквания за качество:**

1. Поддръжката на софтуера включва инсталиране, преинсталиране, обновяване, настройка на операционните системи и друг приложен софтуер, антивирусна защита и почистване от вируси и т.н.

2. Поддръжката на хардуера включва тестване, диагностика и пълна профилактика на хардуера, както и консултация при избор на хардуер при необходимост от смяна или ремонт.

3. Поддръжката на периферните устройства включва инсталиране, преинсталиране и настройка, както и консултация при избор на такива.

4. Поддръжката на локалната мрежа включва структуриране и поддръжка на мрежата и мрежовите устройства.

5. Доставените, вложени и монтирани резервни части, ще са нови, оригинални и/или съвместими съгласно изискванията на производителя, да отговарят на изискванията за качество в Република България и/или Европейския съюз, както и ще притежават сертификат за произход и качество.

6. Всички дейности по техническо обслужване или ремонт се извършват съгласно изискванията, установени от производителя на съответната техника.

7. След извършване на ремонтните дейности, Изпълнителят ще вписва в протокол извършената работа, вложените резервни части и гаранционния срок, който поема.

**III.** ИЗПЪЛНИТЕЛЯТ се задължава да спазва клаузата за конфиденциалност, заложена в проекта на договор /Образец№8/.

Изпълнителят задължава персонала си, който ще изпълнява поръчката да пази в тайна цялата информация и да не злоупотребява с нея, която му е станала известна по време на изпълнението на услугите по договора, чрез подписването на документ/декларация или др./ и предоставя този документ на Възложителя.При промяна на техническия персонал, който ще изпълнява услугите по договора, Изпълнителят се задължава да представи нова декларация, подписана от лицето.